സാമൂഹിക മാധ്യമങ്ങളിലൂടെ അശ്ലീല വീഡിയോ പ്രചരിപ്പിച്ചെന്ന സംഭവം രാജ്യത്തെ ഓണ്ലൈന് നിയമങ്ങളും സാമൂഹിക മര്യാദകളും ലംഘിച്ചു, യുഎഇയില് സ്ത്രീയെയും പുരുഷനെയും അറസ്റ്റ് ചെയ്യാന് ഉത്തരവ് അബൂദബി: 28.10.2021 സ്നാപ് ചാറ്റ് അകൗണ്ടിലൂടെ അശ്ലീല വീഡിയോ പ്രചരിപ്പിച്ചെന്ന സംഭവത്തില് സ്ത്രീയെയും പുരുഷനെയും അറസ്റ്റ് ചെയ്യാന് ഫെഡറല് പബ്ലിക് പ്രോസിക്യൂഷന് ഉത്തരവിട്ടു. രാജ്യത്തെ ഓണ്ലൈന് നിയമങ്ങളും സാമൂഹിക മര്യാദകളും ലംഘിക്കുന്ന പ്രവൃത്തികളും വാക്കുകളും അടങ്ങിയ വീഡിയോ ഇരുവരും സോഷ്യല് മീഡിയയില് പ്രചരിപ്പിക്കുകയായിരുന്നുവെന്ന് പ്രോസിക്യൂഷന് അറിയിച്ചു. കേസ് കോടതിയിലേക്ക് കൈമാറും മുമ്ബുള്ള നടപടികള് പൂര്ത്തിയായിക്കൊണ്ടിരിക്കുകയാണെന്ന് പ്രോസിക്യൂടര്മാര് അറിയിച്ചു. സാമൂഹിക മാധ്യമങ്ങളില് നിന്ന് ശ്രദ്ധയില്പെട്ട വീഡിയോ ക്ലിപ് ആദ്യം ഫെഡറല് ബ്യൂറോ ഓഫ് ഇന്വെസ്റ്റിഗേഷനാണ് പരിശോധിച്ചത്. ശേഷം അന്വേഷണ ഏജന്സി സ്റ്റേറ്റ് അറ്റോര്ണി ജനറലിന് റിപോര്ട് സമര്പിച്ചു. അന്വേഷണത്തില് പൊതുമാന്യതയ്ക്ക് നിരക്കാത്ത വീഡിയോ ദൃശ്യങ്ങളുള്ള ഇരുവരുമായും ബന്ധപ്പെട്ട സോഷ്യല് മീഡിയ അകൗണ്ടുകളും പോസ്റ്റുകളും തിരിച്ചറിഞ്ഞു. ഇതോടെ ഇരുവര്ക്കുമെതിരെ നിയമ നടപടികള് സ്വീകരിക്കാന് അറ്റോര്ണി ജനറല് നിര്ദേശം നല്കുകയായിരുന്നു. പൊതുമര്യാദകളുടെയും പാരമ്ബര്യത്തിന്റെയും സാമൂഹിക സവിശേഷതകളുടെയും സംരക്ഷണം യു എ ഇയിലെ നിയമം ഉറപ്പുവരുത്തുന്നുണ്ടെന്ന് അറ്റോര്ണി ജനറല് പറഞ്ഞു. ഇവ ലംഘിക്കുന്നവര്ക്ക് രാജ്യത്ത് കടുത്ത ശിക്ഷ ലഭിക്കുമെന്നും അദ്ദേഹം മുന്നറിയിപ്പ് നല്കി.